open-index/open-wikipedia-markdown huggingface dataset:
Sabotage (film, 1936)

***Sabotage*** () je britanski crno-bijeli filmski triler snimljen 1936. u režiji Alfreda Hitchcocka. Predstavlja ekranizaciju romana *[[The Secret Agent]]* anglo-poljskog pisca Josepha Conrada. Protagonistica filma, koju tumači Sylvia Sidney, je gospođa Verloc, supruga vlasnika kino-dvorane Karla Antona Verloca (koga tumači Oskar Homolka), koja ne zna da joj je muž, u stvari, operativac terorističke ćelije koja za račun neimenovane "strane sile" postavlja eksplozivne naprave po Londonu. Radnja prikazuje kako Scotland Yard razotkriva teroristički plan napada na podzemnu željeznicu, ali ne prije nego što on izazove tragične posljedice po porodicu Verloc.

Kritičari su *Sabotage* često znali tumačiti kao Hitchcokov komentar na političku situaciju u Evropi pred izbijanje drugog svjetskog rata, odnosno upozorenje od opasnosti koju predstavlja nacistička Njemačka i njeni sljedbenici u Britaniji i drugim zapadnim državama. Hitchock je, međutim, film nastojao "očistiti" od bilo kakvih političkih konotacija te je Verlocov lik, koji je u originalnom romanu nosio ime Adolf, preimenovan kako bi se izbjegle bilo kakve asocijacije s tadašnjim njemačkim vođom Adolfom Hitlerom. Iako je radnja, za razliku od romana, smještena u suvremeni London, Hitchcock joj je, zapravo, bio prilično vjeran, uključujući antologijsku scenu nošenja skrivene bombe koja se često navodi kao najbolji primjer Hitchcockovih tehnika stvaranja napetosti. *Sabotage* se, zbog sličnog naslova, često greškom zamjenjuje za Hitchcockov kasniji film *[[Saboteur (film)|Saboteur]]* iz 1942. godine.

## Uloge
* Sylvia Sidney ... Mrs Verloc
* Oskar Homolka ... Karl Anton Verloc
* Desmond Tester ... Steve
* John Loder ... Narednik Ted Spencer
* Joyce Barbour ... Renee
* Matthew Boulton ... Glavni nadzornik Talbot
* S.J. Warmington ... Hollingshead
* William Dewhurst ... Profesor
* Charles Hawtrey ... Mladić koji pažljivo prati
* Peter Bull ... Michaelis (van špice)

## Vanjske veze
* 
* 
* 
* ''Sabotage''  at Google Video
Sabotage

**Sabotage** je riječ koja u nekoliko jezika označava sabotažu. Također može označavati:

## Književnost
* Bureau of Sabotage (Biro za sabotažu), fiktivna vladina agencija u djelima pisca Franka Herberta

## Muzika
* ''Sabotage'' (Black Sabbath), album benda Black Sabbath iz 1975.
* ''Sabotage'' (EP), EP benda Cancer Bats
* ''Sabotage'' (Klinik), album benda Klinik iz 1985.
* "Sabotage" (Kristinia DeBarge), pjesma koju izvodi Kristinia DeBarge
* ''Sabotage'' (Master Joe y O.G. Black), album iz 2004. koji izvodi Master Joe y O.G. Black
* "Sabotage" (pjesma), pjesma grupe Beastie Boys iz 1994. godine
* Sabotage (reper) (1973–2003), brazilski reper

## Filmovi
* ''Sabotage'' (1936 film), britanski film, rež. Alfred Hitchcock
* ''Sabotage'' (1996 film), američki film, ul. Mark Dacascos
* ''Sabotage!'' (film), britanska filmska komedija, ul. David Suchet i Stephen Fry
* ''Sabotage'' (2014 film), predstojeći američki film 

## Televizija
* "Sabotage" (''Stargate Universe''), epizoda TV-serije *Stargate Universe* iz 2010. godine

## Video igre
* ''Sabotage'' (video igra), kompjuterska igra za Apple II iz 1981. godine
* *[[Velvet Assassin]]*, kompjuterska igra iz 2008. godine poznata pod razvojnim imenom *Sabotage*
The Shape of Things to Come

***The Shape of Things to Come*** (), ponekad prevođen i kao ***Obrisi budućnosti***, je science fiction roman britanskog pisca H. G. Wellsa originalno objavljen 1933. godine. Po svom stilu je daleko bliži eseju, odnosno u njemu je Wells kroz fiktivne zabilješke diplomata iz 2106. godine pokušao opisati buduću historiju svijeta od 1940. do 2036. godine, odnosno pokušati dati vlastito mišljenje o najvećim problemima s kojima će se u tom periodu suočiti čovječanstvo i načinima na koje se ona moraju riješiti. Wells je u svom tekstu opisao izbijanje novog svjetskog rata koji će trajati decenijama, završiti bez pobjednika te toliko iscrpiti i opustošiti svijet da u njemu počinje novo mračno doba; uništenu civilizaciju, na kraju, obnavlja benevolentna "Diktatura zraka", odnosno grupa tehnokratskih naučnika koji, koristeći jedine preostale avione, postepeno nameće svjetsku vladu, iskorjenjuje organizirana religiju i sve nacije utapa u zajednicu kojom će vladati utopijski mir. Iako manje poznat od ranijih Wellsovih radova, smatra se kako je *Things to Come* imao izuzetan uticaj na brojne SF-pisce, odnosno neke od klasičnih djela žanra, kao što je ''Fondacija'' (Zadužbina) Isaaca Asimova.

*The Shape of Things to Come* je samo tri godine kasnije poslužio kao predložak za film *[[Things to Come]]* Williama Camerona Menziesa, koji se smatra jednim od prvih SF-epova, odnosno klasičnim ostvarenjem SF-filma. Godine 1979. je roman ponovno ekraniziran u Kanadi pod naslovom *[[H. G. Wells' The Shape of Things to Come]]*.

Wellsovom tekstu je počast odana u naslovima brojnih pjesama, kao i epizode ''The Shape of Things to Come '' TV-serije *[[Lost (TV serija)|Lost]]*.
## Vanjske veze
* Full Text from Project Gutenberg
Things to Come

***Thinsg to Come*** (), ponekad prevođen i kao ***Ono što doći***, je britanski science fiction film snimljen 1936. godine u režiji Williama Camerona Menziesa, koji se smatra jednim od najboljih, odnosno najuticajnijih ostvarenja SF-žanra u međuratnom periodu.

*Things to Come* predstavlja adaptaciju romana *[[The Shape of Things to Come]]* SF-pisca H. G. Wellsa, koji je za njega napisao i scenario. Radnja prikazuje buduću historiju svijeta od 1940. do 2036. godine, i to iz perspektive fiktivnog britanskog "Svakograda" ("Everytown"), a počinje izbijanjem svjetskog rata koji će tokom decenija gotovo uništiti civilizaciju koju na kraju obnavlja grupa tehnokratskih stručnjaka stvarajući svjetsku vladu i utopijsko društvo temeljeno isključivo na naučnom progresu.

Film je producirao mađarski sineast Alexander Korda, koji je, kako bi što efektnije dočarao tehnološki svijet budućnosti, angažirao svog zemljaka, uglednog umjetnika i dizajnera Lászlóa Moholy-Nagyja. Zbog toga se *Things to Come* smatra jednim od najimpresivnijih vizija budućnosti svog doba, i često spominje uz nešto poznatiji Langov *[[Metropolis (film, 1927)|Metropolis]]*. Kasnijim historičarima filma je postao zanimljiv kao jedan od prvih SF-filmova s epskim ambicijama, odnosno po tome što je koristio motive distopije i postapokaliptičnog žanra. Često ga se tumači kao svojevrsno upozorenje na predstojeće događaje, pogotovo u scenama ratnih razaranja na samom početku, koji podsjećaju na stvarni rat, odnosno razaranje Britanije koje će se uistinu dogoditi četiri godine kasnije.

*Things to Come* je originalno distribuiran u trajanju od 108 minuta, ali je danas sačuvana jedino skraćena verzija od 96 minuta, napravljena za američko tržište.

## Uloge

* Raymond Massey ... John Cabal/Oswald Cabal
* Edward Chapman ... Pippa Passworthy/Raymond Passworthy 
* Ralph Richardson ... Rudolf alias Šef
* Margaretta Scott ... Roxana Black/Rowena Cabal
* Cedric Hardwicke ... Theotocopulos
* Maurice Braddell ... Dr Edward Harding
* Sophie Stewart ... Mrs Cabal
* Derrick De Marney ... Richard Gordon
* Ann Todd ... Mary Gordon
* Pearl Argyle ... Catherine Cabal
* Kenneth Villiers ... Maurice Passworthy

* Ivan Brandt ... Morden Mitani
* Anne McLaren ... Dijete (2036)
* Patricia Hilliard ... Janet Gordon
* Charles Carson ... Pradjed (2036)
* Patrick Barr ... Službenik Svjetskog transporta
* John Clements ... Neprijateljski pilot
* Antony Holles ... Simon Burton
* Allan Jeayes ... Mr. Cabal (1940)
* Pickles Livingston ... Horrie Passworthy
* Abraham Sofaer ... Wadsky

## Reference

## Vanjske veze
* ''Things to Come'' (H.G. Wells)  
* 
* 
* ''Things to Come'' – The "Film Story"
Dodsworth (razvrstavanje)

**Dodsworth** se može odnositi na:
## Ličnosti
* Roger Dodsworth (1585–1654), engleski antikvar
* Matthew Dodsworth (o. 1544–1631), engleski sudac
* Geoffrey Dodsworth (1928-), britanski političar
* bilo tko od baroneta Smith-Dodsworth
## Ostalo
* *[[Dodsworth]]*, roman Sinclaira Lewisa iz 1929. godine
* ''Dodsworth'' (drama), njegova kazališna adaptacija iz 1934. godine
* ''Dodsworth'' (film), njegova filmska adaptacija iz 1936. godine

## Povezano
* Greenleigh (Novi Južni Vels), naselje u Australiji, također poznato kao Dodsworth
Dodsworth (drama)

***Dodsworth*** je kazališni komad američkog pisca Sidneya Howarda premijerno izveden na Broadwayu 24. februara 1934. godine. Predstavlja adaptaciju istoimenog romana Sinclaira Lewisa. Protagonist je Sam Dodsworth, inženjer koji se obogatio automobilskim inovacijama, a koga njegova mlađa supruga Fran nagovori da novac potroše velikim putovanjem u Evropu. Radnja prikazuje kako romantična Fran u "egzotičnoj" i "rafiniranoj" Evropi počinje svog muža gledati kao "priprostog" i dosadnog, te se upušta u niz vanbračnih veza. Naslovnu ulogu u originalnoj postavi je tumačio Walter Huston. Howard je dvije godine napisao scenarij za istoimeni film gdje je Huston ponovio svoju ulogu.
Le Roman d'un tricheur

***Le roman d'un tricheur*** () je francuska filmska komedija snimljena 1936. u režiji Sache Guitryja. Predstavlja adaptaciju istoimenog Guitryjevog romana, a u njemu se Guitry pojavljuje u naslovnoj ulozi, odnosno tumači lik 54-godišnjeg varalice koji u kavani piše memoare. Radnja kroz flashbackove prikazuje kako je od malih nogu zaključio kako se poštenje ne isplati, odnosno kako pokušava zarađivati kroz prevare. Specifičnost filma je u tome što su scene flashbackove napravljene u stilu nijemog filma, odnosno što u njima iz pozadine Guitry pruža naraciju, često im dajući ironičan kontekst. Le roman d'un tricheur se često naziva Guitryjevim remek-djelom, odnosno najboljim djelom u opusu. Njegove tehnike je kasnije koristio Orson Wells u svom djelu *[[Veličanstveni Ambersonovi]]*, a François Truffaut ga je navodio kao jedan od filmova s najvećim uticajem na njegov vlastiti opus.

## Uloge
* Sacha Guitry : le tricheur 
* Jacqueline Delubac : Henriette, la femme du tricheur 
* Marguerite Moreno : la comtesse Beauchamp du Bourg de Catinax 
* Pauline Carton : Madame Morlot la cousine
* Rosine Deréan : la voleuse professionnelle 
* Fréhel : la rouquine, chanteuse du beuglant
* Elmire Vautier : la comtesse Beauchamp (jeune) 
* Serge Grave : le tricheur (petit garçon) 
* Pierre Asso : le tricheur (jeune homme) 
* Roger Duchesne : Serge Abramitch 
* Henri Pfeifer : M. Charbonnier
* Pierre Labry : Maître Morlot, le notaire et cousin
* Gaston Dupray : le garçon de café
* Adolphe Borchard : le pianiste du beuglant
* Fernand Trignol : le curé
* Roger Royer : un joueur

## Izvori

## Vanjske veze
* 
* 
*
Une partie de campagne

***Une partie de campagne*** () je novela francuskog pisca Guya de Maupassanta, originalno objavljena 1881. u zbirci *[[Le Maisson Tellier (zbirka)|Le Maison Tellier]]*. Radnja se odvija godine 1860. kada pariški trgovac željezom, g. Doufor, sa svojom suprugom, kćeri Henriette i njenim zaručnikom odlazi na selo; pri tome će supruga i kćer doživjeti kratke ljubavne afere sa lokalnim mladićima, a nakon mnogo godina Henriette, sada već udana, sreće jednog od njih i sa sjetom se prisjeća sretnih trenutaka. *Une partie de campagne* je danas najpoznatija kao predložak za *[[Partie de campagne]]*, znameniti nedovršeni film Jeana Renoira iz 1936. godine.
Čan Vah Šun

**Čan Vah Šun** (陳華順) (*c.* 1836–1909),poznat pod nadimkom Vah Menjač novca (找錢華),je bio učnik Ving Čun grandmastera Leung Jana (梁贊). Danas je poznat najviše po činjenici da je bio učitelj Jip Man.

Čan Vah Šun (1833–1913) je svakako najpoznatiji i najznačajniji učenik Dr Leung Jana .Po profesiji je bio menjač novca i njegova tezga se nalazija u Fei Jee ulici u Fošanu nedaleko od radnje Leung Jana. Iz tog perioda njegovog života potiče nadimak “Menjač Novca”. Čan je bio veoma snažan i visok za svoje vreme ( preko 180 cm ) .Zbog prirode posla bio je prinuđen da svakodnevno nosi velike količine kovanog novca te je tokom godina razvio ogromnu snagu .Legenda kaže da je stiskom šake mogao da savije nekoliko bakarnih novčića . 1858 u 25 . godini ,Čan Vah Šun je počeo trening kod Leung Jana ubrzo postavši njegov najbolji i nacenjeniji učenik . Tokom godina Čan Vah Šun je branio čast škole i stila boreći se na mnogim takmičenjima i protiv mnogih izazivača .U ovom periodu je dobio nadimak” Bik” zbog izuzetne snage i lakoće kojom je dobijao protivnike.Mnogo puta je menjao Leung Jana u mečevima proti različtih izazivča . Jednom prilikom je jedan od najčuvenijih boraca toga doba Vong Fei Hung izazvao Leung Jana na neku vrstu chi sao borbe odnosno na uporedjivanje “mostova’. Obzirom da je Hung Hei Gun bio poznat po svojoj izuzetnoj snazi a Leung Jan je bio fizčki mnogo sitniji i slabiji te nije bilo šanse da takvu vrstu takmičenja dobije, izazov je prihvatio Čan Vah Šun i meč nije izgubio mada ga nije ni dobio .Vong Fei Hung je bio zadivljen snagom i veštinom Čan Vah Šuna. Čan možda nije bio tako dobro obrazovan kao ostatak učenika Leung Jana ali je imao neverovatan talenat za borilačke veštine i bio je veoma snažan i krupan pa je uprkos svom kasnom početku vrlo brzo postao najbolji borac škole Leug Jana . Često je bio u prilici da se fizički brani od pljačkaša pa je imao mnogo više realnog borbenog iskustva od ostalih polaznika škole Leung Jana. Koliko je Čan Vah Šun bio cenjen kao borac govori i činjenica da je dobio ponudu od vlasti da bude zvanični trener vojske u toj oblasti . Čan Vah Šun je ponudu odbio. 1868, u 35-oj godini , Chan Wah Shun je promenio profesiju i počeo da radi kao osteopata , veštinu koju je uz Ving Čunnaučio od Leung Jan-a. Ne zna se tačno vreme kada je Chan počeo da podučava veštinu ali to nije bilo pre 1870 a po nekim izvorima čak 1880.

Za 36 godina koliko je podučavao Wing Chun, Chan Wah Shun je imao 14 učenika uključujući i svoje sinove . 1911.g. Čan Vah Šun, u to vreme poznat i kao deda Vah je prestao sa podučavanjem. Dve godine kasnije je umro od posledica moždanog udara. Uloga Čan Vah Šuna u širenju Leung Janovog Wing Chuna je presudna jer ostali učenici nisu podučavali javno te je stil ostao strogo u okvirima porodica ili nisu imali učenika . Za razliku od ostalih Čan je imao 14 učenika od kojih su mnogi nastavili tradiciju i danas postoji više različitih stilova njegovih naslednika a svakako najpoznatiji je njegov poslednji učenik Yip Man .

## Ving Čun linija

## Reference
Partie de campagne

***Partie de campagne*** () je francuski crno-bijeli film sniman 1936. u režiji Jeana Renoira. Predstavlja adaptaciju novele *[[Un partie de campagne]]* francuskog književnika Guya de Maupassanta, inače bliskog prijatelja režiserovog oca, poznatog slikara Augustea Renoira. Radnja se odvija ljeti 1860. godine i prikazuje kako pariški trgovac željezom, njegova supruga, kćer Henriette (čiji lik tumači Sylvia Bataille) i njen zaručnik odlaze na izlet u provinciju, gdje će supruga i kćer doživjeti kratke ljubavne afere s lokalnim mladićima. *Partie de campagne* je pravljen u euforičnoj atmosferi koju je izazvala nedavna izborna pobjeda ljevičarskog Narodnog fronta koju su Renoir i članovi ekipe simpatizirali, odnosno podržavali opsežne socijalne i druge reforme koje su sprovođene istovremeno sa snimanjem. Međutim, tokom snimanja se vrijeme naglo pokvarilo te je, Renoir, suočen sa neočekivano dugom pauzom u snimanju eksterijera i rokovima za početak novih projekata, na kraju bio prisiljen odustati od filma. Producent Pierre Braunberger je deset godina kasnije od sačuvanog materijala uspio izmontirati 40-minutni film koji se smatra jednim od najznačajnijih djela Renoirove filmografije.

## Uloge
* Sylvia Bataille ... Henriette
* Georges D'Arnoux ... Henri
* Jane Marken ... Madame Dufour
* André Gabriello ... Monsieur Dufour
* Jacques B. Brunius ... Rodolphe
* Paul Temps ... Anatole
* Gabrielle Fontan ... Baka
* Jean Renoir ... Stric Poulain
* Marguerite Renoir ... Konobarica

## Vanjske veze
* 
* de campagne'' at The Film Journal
Partie de campagne (razvrstavanje)

***Une partie de campagne*** ili ***Partie de campagne*** na francuskom znači "izlet na selo". Pod tim se mogu podrazumijevati:

* ***[[Une partie de campagne]]***, novela Guya de Maupassanta, objavljena 1881. godine
* ***[[Partie de campagne]]***, njena adaptacija u obliku nedovršenog filma iz 1936/1946. godine čiji je režiser Jean Renoir
* ***[[1974, une partie de campagne]]***, francuski dokumentarniun film u režiji Raymonda Depardona, snimljen 1974. i prikazan 2002. godine, posvećen kampanji Valeryja Giscard d'Estainga za predsjednika Francuske 1974
Premijer Gane

**Premijer Gane** je bio šef vlade Gana od 1957. do 1960. te opet od 1969. do 1972. godine. Funkcija je utemeljena 6. ožujka 1957. godine, a prvi premijer bio je Kwame Nkrumah, koji je funkciju obavljao do 1. srpnja 1960. godine, kada je novi ustav ukinuo tu funkciju. Nkrumah je tada postao predsjednik, ali je 1966. godine svrgnut u puču.

Kada je 1969. godine u Gani uspostavljena civilna vlast, vraćen je parlamentarni sustav. Na parlamentarnim izborima pobijedio je Kofi Abrefa Busia, koji je 1. listopada 1969. postao premijer. Dana 13. siječnja 1972., Busijina vlada svrgnuta je u puču. Ponovna uspostava civilne vlasti 1979. dovela je do uvođenja predsjedničkog sustava, a funkcija premijera nikada nije obnovljena.

## Popis premijera
San Francisco (film)

**San Francisco** je američki crno-bijeli film snimljen 1936. godine u režiji W. S. Van Dykea. Po žanru predstavlja kombinaciju kostimirane drame, mjuzikla i filma katastrofe. Radnja je smještena u San Francisco neposredno pred katastrofalni zemljotres 1906. godine. Protagonist, koga glumi Clark Gable, je vlasnik "razuzdanog" noćnog lokala koji se bori za naklonost lijepe pjevačice (čiji lik tumači Jeanette MacDonald), a koga njegov najbolji prijatelj, katolički svećenik (koga glumi Spencer Tracy), pokušava "izvesti na pravi put". *San Francisco* je predstavljao jednu od najskupljih i najraskošnijih produkcija studija MGM, pri čemu se film isticao za tadašnje standarde izuzetno impresivnim specijalnim efektima koji su dočarali razaranje grada. Kombiniranje žanrova i korištenje nekih od najvećih zvijezda se pokazalo kao dobitna kombinacija, te je San Francisco bio najgledaniji hollywoodski film godine, a također je osvojio nagradu časopisa ''Photoplay'' za najbolji film. Uspjeh *San Francisca* je nagnao druge studije da pokušaju iskoristiti sličnu formulu, pri čemu je najviše uspjeha imao 20th Century Fox 1938. sa svojim filmom *[[In Old Chicago]]*.

## Uloge

* Clark Gable ... Blackie Norton
* Jeanette MacDonald ... Mary Blake
* Spencer Tracy ... otac Tim Mullin
* Jack Holt ... Jack Burley
* Jessie Ralph ... Mrs.Burley
* Ted Healy ... Mat
* Shirley Ross ... Trixie
* Margaret Irving ... Della Bailey
* Harold Huber ... Babe

* Edgar Kennedy ... Šerif
* Al Shean ... Profesor
* William Ricciardi ... Signor Baldini
* Kenneth Harlan ... Chick
* Roger Imhof ... Alaska
* Charles Judells ... Tony
* Russell Simpson ... Red Kelly
* Bert Roach ... Freddie Duane
* Warren B. Hymer ... Hazeltine

## Izvori

## Vanjske veze
* 
* 
* ''San Francisco''  at Jeanette MacDonald and Nelson Eddy: A Tribute
* San Francisco at Virtual History
* San Francisco showing at the Regal Stonehouse Glos 1937 
* San Francisco Brief Synopsis at Turner Classic Movies Archives Database
Der Kaiser von Kalifornien

***Der Kaiser von Kalifornien*** () je njemački crno-bijeli biografski film snimljen 1936. u režiji Luisa Trenkera, poznat kao prvi vestern napravljen u doba Trećeg rajha, odnosno posljednji film iz tog perioda sniman na lokacijama u SAD. Radnja prikazuje život Johanna (Johna) Suttera, švicarsko-njemačkog pionira koji je 1840-ih predvodio doseljavanje Evropljana u tadašnju Kaliforniju i na čijem je imanju otkriveno zlato koje je 1848. izazvalo kalifornijsku zlatnu groznicu. Trenker je, osim režije, napisao scenarij i producirao film, te tumačio glavnu ulogu. *Der Kaiser von Kalifornien* je iste godine na 4. festivalu u Veneciji nagrađen Mussolinijevem kupom za najbolji strani film.

## Literatura
* Franz A. Birgel: *Luis Trenker. A Rebel in the Third Reich?* Der Rebell, Der verlorene Sohn, Der Kaiser von Kalifornien, Condottieri*, and* Der Feuerteufel. In: Robert C. Reimer (Hrsg.): Cultural History through a National Socialist Lens: Essays on the Cinema in the Third Reich, Rochester, NY 2000, S. 37-64.
* Tobias Hochscherf: *"Eine gewonnene Schlacht im friedlichen Wettbewerb der Filmnationen". Luis Trenkers DER KAISER VON KALIFORNIEN (1936) und Goebbels' Traum von Hollywood*. In: Filmblatt, 17. Jg., Nr. 48, Frühjahr 2012, , S. 17-32.
* ders.: *Nazis on the Ranch? Revisiting the Popolar German Western* Der Kaiser von Kalifornien *(1936) and the International Aspirations of Third Reich Cinema*. In: Post Script: Essays in Film and the Humanities, Nr. 2, 2010, S. 32-51.

## Izvori


## Vanjske veze
*
Devdas (film, 1936)

**Devdas** je indijski (hindi) crno-bijeli film snimljen 1936. u režiji Pramthesha Barue. Po žanru je drama, i predstavlja adaptaciju istoimenog romana Sharata Chandre Chattopadhyaya, odnosno remake istoimenog filma koga je Barua prethodne godine snimio na bengalskom jeziku. Radnja je smještena u Bengal početkom 20. vijeka, a naslovni protagonist, koga tumači Kundan Lal Saigal, je mladić iz brahmanske porodice koji se želi oženiti za siromašnu djevojku Parvati (čiji lik tumači Baruina supruga Jamuna Barua), a čemu se protive njihovi roditelji i što dovodi do tragičnih posljedica.

Barua je sljedeće godine snimio još jednu verziju na asamskom jeziku.

## Uloge
* Kundan Lal Saigal ... Devdas
* Jamuna Barua ... Paro
* Rajkumari ... Chandramukhi

## Vanjske veze
* Summary of Devdas films 
* Review 
*
César (film, 1936)

***César*** je francuski crno-bijeli film snimljen 1936. u režiji Marcela Pagnola. Predstavlja nastavak filma *[[Fanny (film, 1932)|Fanny]]*, odnosno završni dio Marsejske trilogije. Za razliku od prethodna dva, napravljen je po originalnom scenariju umjesto po Pagnolovom kazališnom predlošku. Radnja je smještena u marsejski lučki bar čiji vlasnik César Ollivier (koga glumi Raimu) mladom studentu Césariotu (André Fouché) otkriva da mu je djed, odnosno da je njegov pravi otac njegov sin Marius (koga glumi Pierre Fresnay). Pagnol je godine 1946. scenario adaptirao u kazališnu predstavu.

## Uloge
* Raimu : César Ollivier, patron du Bar de la Marine.
* Pierre Fresnay : Marius Ollivier, son fils
* Orane Demazis : Fanny Panisse
* Fernand Charpin : Honoré Panisse, son mari
* André Fouché : Césariot Panisse, fils de Fanny et de Marius
* Alida Rouffe : Honorine Cabanis, mère de Fanny
* Milly Mathis : Claudine Foulon, tante de Fanny
* Robert Vattier : Aldebert Brun dit « Monsieur Brun », vérificateur des douanes à la retraite
* Paul Dullac : Félix Escartefigue, ancien capitaine du ferry-boat
* Marcel Maupi : Innocent Mangiapan, chauffeur du ferry-boat 
* Édouard Delmont : Le docteur Félicien Venelle
* Thommeray (Charles Marius François Toinon) : Elzéar Bonnegrâce, curé de Saint-Victor
* Jean Castan : L'enfant de chœur
* Robert Bassac : Pierre Dromard, ami parisien de Césariot
* Rellys : L'employé de Panisse
* Charblay : Henri, patron du bistrot à Toulon
* Odette Roger : La bonne de l'hôtel 
* Albert Spanna : Le facteur
* Doumel : Fernand, l'associé de Marius

## Vanjske veze
* 
* Extrait vidéo du film sur marcel-pagnol.com
Suzanne Bianchetti

**Suzanne Bianchetti** (24. februar 1889 - 17. oktobar 1936) bila je francuska filmska glumica, najpoznatija po ulozi Marije Antoanete u znamenitom historijskom filmu *[[Napoleon (film, 1927)|Napoleon]]* iz 1927. godine. Bila je udana za scenarista i filmskog historičara Renéa Jeannea. Godinu dana nakon njene smrti je muž organizirao dodjelu Prix Suzanne Bianchetti, nagrade koja se svake godine filmskoj glumici koja najviše obećava.

## Djelomična filmografija
* *[[Trois familles]]* (1917)
* *[[Flipotte]]* (1920)
* *[[Le Reve (film)|Le rêve]]* (1921)
* *[[Le père Goriot]]* (1921)
* *[[Jocelyn (film)|Jocelyn]]* (1922)
* *[[Les Mystères de Paris (film, 1922)|Les Mystères de Paris]]* (1922)
* *[[L'Affaire du courrier de Lyon]]* (1923)
* *[[Violettes impériales]]* (1924)
* *[[Madame Sans-Gene (1925 film)|Madame Sans-Gêne]]* (1925)
* *[[Le Nègre blanc]]* (1925)
* *[[Les Aventures de Robert Macaire]]* (1925)
* *[[Napoléon (1927 film)|Napoléon]]* (1927)
* *[[Casanova de Alexandre Volkoff]]* (1927)
* *[[Verdun, visions d'histoire]]* (1928)
* *[[Les Mufles]]* (1929)
* *[[Cagliostro (1929 film)|Cagliostro]]* (1929)
* *[[Le Roi de Paris]]* (1930)
* *[[Princes de la cravache]]* (1930)
* *[[Aux portes de Paris]]* (1934)
* *[[L'Appel du silence]]* (1936)

## Izvori

## Vanjske veze
* 
* Suzanne Bianchetti at Virtual History
Moskovski kanal

**Moskovski kanal** () je kanal koji spaja rijeku Moskvu s glavnom prijevoznom arterijom evropskog dijela Rusije – rijekom Volgom.

Nalazi se u Moskovskoj oblasti i Tverskoj oblasti, sjeverno od Moskve.

Graditelji ovog kanal su bili gulaški zatvorenici za vrijeme Staljinove vlasti.

Počinje uzvodno od brane Ivankovske vodospreme kod grada Dubne i spaja se s rijekom Moskvom na 191. kilometru od njena estuarija u Tušinu.

Duljina kanala je 128 km. 

Zahvaljujući ovom kanalu, Moskva ima pristup petorima morima, Bijelom moru, Baltičkom moru, Kaspijskom moru, Azovskom moru i Crnom moru.

Iz ovog razloga se Moskvu katkad naziva "lukom pet mora" ().
Vámonos con Pancho Villa

***Vámonos con Pancho Villa*** () je meksički crno-bijeli ratni film snimljen 1935. u režiji Fernanda de Fuentesa i premijerno prikazan krajem 1936. godine. Često se navodi kao treći dio Revolucionarne trilogije, koju još čine filmovi *[[El compadre Mendoza]]* i *[[El prisonero trece]]*. Radnja je smještena u doba Meksičke revolucije, a protagonisti su grupa od šest siromašnih seljaka koja se priključuje revolucionarnog vojsci Pancha Ville. Za film je karakteristično da ratna zbivanja prikazuje na nimalo romantičan i idealiziran način, odnosno da je u njemu Villa prikazan kao bešćutni krvolok koji svoje ljude tretira kao topovsko meso. Fuentes, koji je film zamislio kao svojevrsni odgovor na idealistični prikaz Revolucije u *[[Viva Villa!]]*, je usprkos toga uživao podršku meksičke vlade, uključujući vlakove i stotine vojnika koji su statirali u scenama borbi. Nakon snimanja je Fuentesov studio zapao u financijske probleme i morao je na kraju biti spašavan državnim subvencijama; nakon premijere je *Vamonos* doživio neuspjeh kod publike i godinama bio zaboravljen. Fuentesa je od propasti spasio tek iznenađujući uspjeh nekoliko mjeseci ranije prikazane melodrame *[[Allá en el Rancho Grande]]* s kojom je započelo zlatno doba meksičke kinematografije.

## Vanjske veze
* Movie review  .
* 
* Ficha técnica  en la página del cine mexicano del ITESM.
* ¡Vámonos con Pancho Villa! en YouTube.
Allá en el Rancho Grande

***Allá en el Rancho Grande*** () je meksički crno-bijeli ljubavni film snimljen 1936. u režiji Fernanda de Fuentesa. Radnja se događa na velikom poljoprivrednom imanju gdje se vlasnik i njegov predradnik istovremeno zaljube u lijepu djevojku, a što dovodi do niza komplikacija koje će na kraju biti riješene uz pjesmu. Film kod današnjih kritičara uživa lošu reputaciju zbog idiličnog prikaza suživota različitih društvenih klasa; usprkos toga, doživio je veliki komercijalni uspjeh ne samo u Meksiku nego i u drugim zemljama Latinske Amerike, a Fuentesu i njegovom je pomoglo da pokriju troškove nastale katastrofalnim prijemom mnogo ozbiljnijeg i ambicioznijeg filma *[[Vamonos con Pancho Villa]]*. Često se navodi da je upravo s njim započelo zlatno doba meksičke kinematografije.

Fuentes je godine 1949. snimio istoimeni remake.

## Uloge
* Tito Guízar ... Francisco
* Esther Fernández ... Cruz
* René Cardona ... Felipe

## Vanjske veze
*
Radio Luna

**Radio Luna** je radio stanica sa sedištem u Užicu u Srbiji. Sa emitovanjem je počela 30. decembra 1995. godine. Ima regionalnu dozvolu za emitovanje. Program se emituje preko odašiljača sa brda Zabučje kod Užica na 92 MHz sa snagom od 1kw, te sa Tornika (1.496m) na 103,6 MHz sa snagom od 15kw. Signal pokriva područje zapadne Srbije, istočne Bosnu i severne Crne Gore. Program se emituje 24h dnevno. 

## Vanjske veze
* Zvanična strana
CPP

Termin **CPP** ima više značenja.
* Stranka narodne konvencije
* MK-212 ()
* C++ (uobičajena .cpp ekstenzija fajla), programski jezik
Parlament Gane

**Parlament Gane** je zakonodavno tijelo Republike Gane. Počeci parlamenta u Gani datiraju još u 1950. godinu i Zakonodavno vijeće, mada je uloga vijeća bila tek savjetodavna. Zakonodavno vijeće zamijenila je Zakonodavna skupština, koja je u početnom razdoblju ganske nezavisnosti bila pod dominacijom CPP-a Kwamea Nkrumaha, a 1957. je promijenila ime u Narodna skupština. Godine 1966., Nacionalna skupština ukinuta je nakon puča, a civilna vlast obnovljena je 1969. godine. Pobjedu na izborima odnijela je Stranka napretka, ali i taj je saziv trajao kratko - 1972. godine, pučisti ponovo ukidaju parlament. Parlament je u jednom navratu ponovo vraćen i ponovo ukinut, a donošenjem novog ustava 1992. godine, Parlament Gane je uspostavljen u aktualnom obliku.
Ganski cedi

**Ganski cedi** (ISO 4217: **GHS**) je službeno sredstvo plaćanja u Gani. Označava se simbolom **GH₵**, a dijeli se na 100 pesewa. Cedi je uveden 1965. godine, kada je zamijenio gansku funtu, i to u omjeru 2.4 cedija za 1 gansku funtu, odnosno 1 pesewa za 1 peni. U optjecaju su kovanice od 1, 5, 10, 20, 50 pesewa, te 1 cedi, i novčanice od 1, 2, 5, 10, 20, 50 cedija.
Vrhovni sud Gane

**Vrhovni sud Gane** je najviši sud u Gani. Ustav Gane iz 1992. godine osigurava nezavisnost i razdvojenost judikature od legislative i egzekutive. Vrhovni sud Gane prilično je stara institucija i postoji još od 1876. godine, kao vrhovna sudska instanca u britanskoj Zlatnoj Obali, a kroz povijest je bila jedna od rijetkih institucija koja je izbjegla drastične promjene tokom brojnih državnih udara u historiji Gane. 

Prema aktualnom ustavu, Vrhovni sud Gane sastoji se od Predsjednika i najmanje devet sudaca. Predsjednika Vrhovnog suda bira predsjednik nakon savjetovanja s Državnim savjetom, a potvrđuje ga Parlament. Ostale suce imenuje predsjednik nakon savjetovanja s Pravosudnim vijećem i Državnim savjetom, a imenovanja također potvrđuje Parlament. Trenutni sastav suda broji 14 članova, a predsjednica suda je Georgina Theodora Wood.
Državni savjet (Gana)

**Državni savjet** (engleski: *Council of State*) je, u političkom sustavu Gane, malo državno tijelo sastavljeno od uglednih građana koje savjetuje Predsjednika o nacionalnim pitanjima. Državni savjet pandan je Vijeću staraca u tradicionalnim političkim sustavima. 

Ustrojstvo i funkcioniranje Državnog savjeta uređeni su člancima 82. - 92. Ustava Gane iz 1992. godine.
Fudbalska reprezentacija Gane

**Fudbalska ili nogometna reprezentacija Gane** je nogometna reprezentacija iz Gane koju kontrolira Ghana Football Association.

Iako se na seniorskoj razini na svjetsko prvenstvo nisu kvalificirali do 2006., na juniorskom nivou uživaju veliki uspjeh. U-17 svjetsko prvenstvo osvojili su 2 puta, i 2 puta su bili 2. na svjetskom juniorskom prvenstvu. Momčad je Afrički kup nacija osvojila čak 4 puta (1963., 1965., 1978. i 1982.) i tako postala druga momčad po uspješnosti u povijesti turnira zajedno sa Kamerunom, odmah iza Egipta koji je osvojio 5. titulu na prošlom turniru.

Najveći uspjeh doživjeli su za premijerovanja Kwame Nkrumaha koji je koistio nogomet da ujedini Afriku i zadrži novodibivenu samostalnost Gane. to vrijeme bila je jedna od najuspješnijih i najjačih Afričkih momčadi. No, nakon njegova pada Gana je pala i postala jedna od najgorih momčadi iz Afrike.

Na kvalifikacijama za svjetsko prvenstvo 2006. izgubili su prvu utakmicu protiv Burkine Faso, no pobijedili svih devet koje su im preostale i primili samo 4 gola u 10 utakmica.

## Historija

Crne zvijezde, kako glasi nadimak reprezentacije Gane, osvojile su četiri Kupa afričkih nacija, a na Svjetskom prvenstvu sudjelovale su 2 puta, prvi put 2006. u Njemačkoj. U zadnjih dvadesetak godina konstantno su u vrhu svjetskog nogometa u omladinskim kategorijama, 1991. i 1995. bili su svjetski prvaci sa u-17 selekcijom, 1993. i 1997. viceprvaci a 1993. i 2001. finalisti na SP u-20. Dali su neka od najvećih imena u povijesti afričkog nogometa poput Abedija Pelea i Antonija Yeboaha. Ali unatoč svemu, A reprezentacija sve do 2006. i Svjetskog prvenstva u Njemačkoj nije ostvarila značajniji uspjeh. Do toga povijesnog uspjeha 'Afrički Brazil', kako ih neki još nazivaju, došao je na račun Južne Afrike, koju su pobijedili 2:0 u Johannesburgu. Na Kupu nacija u Egiptu 2006. nisu uspjeli proći niti skupinu, izgubili su od Nigerije i čak Zimbabvea.

## Međunarodna natjecanja

### Svjetsko prvenstvo

* 1930. do 1958. - *Nisu ušli*
* 1962. - *Nisu se kvalificirali*
* 1966. - *Odustali*
* 1970. do 1978. - *Nisu se kvalificirali*
* 1982. - *Odustali*
* 1986. do 2002. - *Nisu se kvalificirali*
* 2006. - Osmina finala (Sastav)
* 2010. - Četvrtina finala

### Afrički kup nacija

## Aktualni sastav

**Datum:**  15. listopada 2013.
**Protivnik:**  

## Izbornici

## Vanjske veze

* Ghana Football Association official site
* Looking back at Ghana's World Cup 2006  at View Ghana
* Ghana List of International Matches at RSSSF
Indian Wells

**Indian Wells** može značiti:
* Indian Wells, naseljeno područje za statističke svrhe u Arizoni
* Indian Wells, grad u Kaliforniji u kom se održava Indian Wells Masters.
Stranka narodne konvencije

**Stranka narodne konvencije** (engleski: **Convention People's Party**; **CPP**) je socijalistička politička stranka u Gani, temeljena na idejama Kwamea Nkrumaha, prvog predsjednika Gane. 

CPP je osnovana 12. lipnja 1949. od strane Kwamea Nkrumaha, kao organizirano sredstvo borbe za nezavisnost Zlatne Obale. Od 1951. do 1957., pod vodstvom Nkrumaha, CPP je bila vodeća stranka u Zlatnoj Obali, te od 1957. do 1966. u nezavisnoj Gani. Tokom prethodno navedenog perioda, izvršene su promjene ustava kojima je CPP postala jedina legalna stranka, a Gana jednopartijska država. Stranka je zakonom zabranjena 24. veljače 1966. nakon puča, a ponovo je obnovljena 1996. godine.
Little Lord Fauntleroy (film, 1936)

***Little Lord Fauntleroy*** () je američki crno-bijeli film snimljen 1936. godine u režiji Johna Cromwella. Predstavlja adaptaciju istoimenog romana za djecu Frances Hodgson Burnett. Radnja je smještena u 1880-e, a naslovni protagonist, koga tumači Freddie Bartholomew je siromašni dječak iz Brooklyna koji odlazi u Englesku nakon što se ispostavi da je jedini preživjeli potomak bogatog plemića (čiji lik tumači C. Aubrey Smith). Fauntleroy je predstavljao prvi film u produkciji Selznick International Pictures, studija koga je David O. Selznick osnovao nakon napuštanja Metro-Goldwyn-Mayera. Fauntleroy je doživio ogroman uspjeh i predstavljao Selznickov komercijalno najuspješniji film sve do *[[Gone with the Wind (film)|Gone with the Wind]]*.

## Uloge
* Freddie Bartholomew ... Cedric "Ceddie" Errol, Lord Fauntleroy
* Dolores Costello Barrymore ... "Dearest" Errol
* C. Aubrey Smith ... Earl od Dorincourta
* Guy Kibbee ... Mister Silas Hobbs
* Henry Stephenson ... Mister Havisham
* Mickey Rooney ... Dick Tipton, brooklynski čistač cipela
* Una O'Connor ... Mary, Errolsova sluškinja
* Constance Collier ... Lady Constantia Lorridaile, Dorincourtova sestra
* Jackie Searl ... Tom Tipton
* Jessie Ralph ... Jabučarka iz Brooklyna
* Helen Flint ... Minna Tipton
* Walter Kingsford ... Mister Joshua Snade, Minnin advokat
* E. E. Clive ... Sir Harry Lorridaile, Constancijin muž
* Ivan Simpson ... Velečasni Mordaunt
* Virginia Field ... Miss Herbert, pjevač na zabavi
* Eric Alden ... Ben Tipton, Dickov brat

**van špice**
* Reginald Barlow ... Mr. Newick, Dorincourtov sakupljač dugova
* Lionel Belmore ... Mr. Higgins, farmer
* Tempe Pigott ... Mrs. Dibble, seljanka
* Gilbert Emery ... Purvis, vratar u zamku
* Joseph Tozer ... Thomas, sluga u zamku
* May Beatty ... Mrs. Mellon, sobarica u zamku
* Lawrence Grant ... Vrhovni sudac
* Robert Emmett O'Connor ... Policajac u Brooklynu
* Elsa Buchanan ... Susan, djevojka u salonu

## Izvori


## Vanjske veze

* 
* 
* Public Domain Movies: Little Lord Fauntleroy
* Film at Free Full Videos .co.nr http://willwinuk.drupalcafe.com/?q=node/16 
*
Juriš lake konjice (razvrstavanje)

**Juriš lake konjice** može značiti:

* Juriš lake konjice, juriš koji je predvodio lord Cardigan tijekom Bitke za Balaklavu tijekom 25. listopada 1854. godine u Krimskom ratu. 
* Juriš lake konjice (pjesma), pjesma Alfreda Tennysona 
* Juriš lake konjice (1936), film iz 1936.
* Juriš lake konjice (1968), film iz 1968.
The Charge of the Light Brigade (pjesma)

***The Charge of the Light Brigade*** () je narativna pjesma britanskog književnika lorda Alfreda Tennysona originalno objavljena 9. decembra 1854. godine. U njoj se opisuje znameniti juriš lake konjice izveden za vrijeme bitke kod Balaklave u krimskom ratu 25. oktobra iste godine. Tennyson je pjesmu napisao na temelju novinskih izvještaja u *[[London Times|Timesu]]*, i u njoj čitateljima pružio autentičan prikaz događaja, postigavši ravnotežu između brutalnog i besmislenog krvoprolića te slavljenja hrabrosti sudionika juriša. The Charge of the Light Brigade je postala najpoznatija pjesma u Tennysonovoj karijeri, a danas se smatra jednim od najpopularnijih djela britanske književnosti.

## Vanjske veze
Manuscript in Tennyson's handwriting, Archive.org Link
The Charge of the Light Brigade (film, 1936)

***The Charge of the Light Brigade*** () je američki crno-bijeli historijski film snimljen 1936. godine u režiji Michaela Curtiza. Djelomično inspiriran istoimenom pjesmom Alfreda Tennysona, radnja prikazuje znameniti juriš lake konjice u krimskom ratu 1854. godine. Protagonist, koga tumači Errol Flynn, je major Geoffrey Vickers, britanski konjički oficir koji služi u Indiji i koji zbog lijepe Else Campbell stvara suparništvo sa centralnoazijskim vladarom Surat Khanom (koga tumači C. Henry Gordon) koje će kulminirati kada se u bitci kod Balaklave nađu na suprotnim stranama.

Iako se prilično slobodno odnosio prema historijskim činjenicama (a što su sami producenti priznali posebnim upozorenjem na samom početku filma), *Charge* je doživio ogroman uspjeh. Kasnije je, međutim, izazvao velike kontroverze kada se ispostavilo da su producenti, nastojeći što vjernije prikazati juriš, ubili i osakatili na desetke konja eksplozivnim napravama koje su trebale dočarati efekt ruskih granata.

## Uloge
* Errol Flynn ... Major Geoffrey Vickers
* Olivia de Havilland ... Elsa Campbell
* Patric Knowles ... Kapetan Perry Vickers
* C. Henry Gordon ... Surat Khan 
* David Niven ... Kapetan James Randall
* Nigel Bruce ... Sir Benjamin Warrenton
* Spring Byington ... Lady Warrenton
* Donald Crisp ... Pukovnik Campbell
* Henry Stephenson ... Sir Charles Macefield
* G. P. Huntley ... Major Jowett
* E. E. Clive ... Sir Humphrey Harcourt
* Robert Barrat ... Count Igor Volonoff
* J. Carrol Naish ... Subahdar-Major Puran Singh
* Walter Holbrook ... Zastavnik Barclay
* Princess Baigum ... Premina majka
* Charles Sedgwick ... Zastavnik Pearson
* Scotty Beckett ... Prema Singh
* George Regas ... Wazir
* Helen Sanborn ... Mrs. Jowett

## Povezano
* *[[Scipione l'africano]]*

## Reference

## Vanjske veze
* 
* 
* A historical assessment
Achhut Kanya

***Achhut Kannya*** (hindi: अछूत कन्या, urdu: **اچھوت کنیا**, engleski: *Untouchable Maiden*; doslovno: "Nedodirljiva djevojka") je indijski crno-bijeli film snimljen 1936. u režiji Franza Ostena. Po žanru je melodrama, ali sa snažnim socijalnim motivima, odnosno poznat je po eksplicitnoj osudi kastinskih razlika tadašnjeg Indije. Protagonisti - koje tumače Ashok Kumar i Devika Rani - su mladić iz brahmanske porodice i djevojka koja pripada "nedodirljivoj" kasti Dalita, a čija će ljubav dovesti do tragičnih posljedica. Achhut Kannya je od Kumara napravio jednu od prvih velikih zvijezda Bollywooda.

## Uloge
* Devika Rani ... Kasturi
* Ashok Kumar ... Pratap
* P.F. Pithawala ... Mohan
* Kamta Prasad ... Dukhia

## Vanjske veze

* 
* ''Achhut Kannya'' at National Film Archives Pune
Fury (film, 1936)

***Fury*** () je američki crno-bijeli snimljen 1936. u režiji Fritza Langa. Temelji se na priči *Mob Rule* Normana Krasne, inspiriranoj stvarnim događajima vezanim uz ubistvo Brookea Harta u Kaliforniji nekoliko godina ranije. Protagonist, koga tumači Spencer Tracy, je nedužan čovjek koga u malom gradu, sticajem okolnosti, uhapse pod sumnjom za otmicu djeteta, a potom glasine o njegovom učešću u zločinu stvore masu koja opsjeda zatvor nastojeći ga linčovati. Radnja pokazuje kako zatvor izgori, a potom kolovođe linčerske rulje budu suđeni za ubistvo.

*Fury* je poznat kao prvi hollywoodski film Fritza Langa, ali i kao prilično atipično ostvarenje za studio MGM, koji je bio specijaliziran za eskapističke melodrame i mjuzikle i uglavnom izbjegavao snimati socijalno i politički angažirana ostvarenja poput suparničkog studija Warner Bros.. *Fury* se smatra jednim od slabijih Langovih ostvarenja, što se uglavnom tumači velikim pritiskom studija da film završi hepi endom. Usprkos toga, imao je vrlo dobru gledanost u SAD, ali i u inozemstvu.

Godine 1950. je snimljen *[[The Sound of Fury (film)|The Sound of Fury]]*, još jedan film inspiriran istim incidentom.

## Uloge
* Sylvia Sidney ... *Katherine Grant*
* Spencer Tracy ... *Joe Wilson*
* Bruce Cabot ... *Kirby Dawson*
* Walter Abel ... *Okružni tužilac*
* Edward Ellis ... *Šerif*
* Walter Brennan ... *"Bugs" Meyers*
* Frank Albertson ... *Charlie*
* George Walcott ... *Tom*
* Arthur Stone ... *Durkin*
* Morgan Wallace ... *Fred Garrett*
* Gwen Lee ... *Mrs. Fred Garrett*
* George Chandler ... *Milton Jackson*
* Roger Gray ... *Stranac*
* Edwin Maxwell ... *Vickery*
* Howard C. Hickman ... *Guverner*
* Jonathan Hale ... *Advokat obrane*
* Leila Bennett ... *Edna Hooper*
* Esther Dale ... *Mrs. Whipple*
* Helen Flint ... *Franchette*

## Reference

## Vanjske veze

* 
*
Planina Redoubt

**Redoubt** je vulkan i najviši vrh planinskog masiva - Aleuti od 3 108 metara, na jugozapadu Aljaske.
## Geografija
*Redoubt* leži zapadno od Cookova zaljeva u podmasivu - Chigmit, udaljen oko 180 km jugozapadno od Anchoragea.

*[[Vulkan]] Redoubt* je aktivan već milenijima, od 1900. imao je erupcije; 1902., 1922., 1966., 1989. i 2009.
## Izvori

## Vanjske veze

* ''Redoubt'' na portalu Global Volcanism Program, Smithsonian Institution.
Mayerling (film, 1936)

***Mayerling*** je francuski crno-bijeli historijski film snimljen 1936. u režiji Anatolea Litvaka. Temelji se na istoimenom romanu Claudea Aneta te prikazuje ljubavnu priču austro-ugarskog prijestonasljednika princa Rudolfa (čiji lik tumači Charles Boyer) i nižerangirane plemkinje Marije Večere (koju tumači Danielle Darrieux) kao i njen tragični završetak u dvorcu Mayerling početkom 1889. godine.

Godine 1968. je snimljen istoimeni remake sa Omarom Sharifom i Catherine Denevue u glavnim ulogama.

## Uloge
* Charles Boyer ... Nadvojvoda Rudolf od Austrije
* Jean Dax ... Car Franjo Josip
* Jean Debucourt ... Grof Taafe
* Marthe Regnier ... Barunica Večera (Helene)
* Danielle Darrieux ... Marija Večera
* Suzy Prim ... Grofica Larisch
* Vladimir Sokoloff ... Šef policije
* Andre Dubosc ... Loschek, sluga
* René Bergeron ... Szeps
* Gabrielle Dorziat ... Carica Elizabeta
* Raymond Aimos 	
* Gina Manès ... Marinka
* Yolande Laffron ... Stephanie

## Vanjske veze
* film review
*
Intermezzo (film, 1936)

***Intermezzo*** je švedski crno-bijeli film snimljen 1936. u režiji Gustafa Molandera. Po žanru je ljubavna drama, a protagonist, koga glumi Gösta Ekman, je ugledni violinistički virtuoz koji angažira lijepu pijanisticu (koju tumači Ingrid Bergman) kako bi podučavala njegovu kćer. Radnja pokazuje kako se u nju zaljubljuje i s njom odlazi na svjetsku turneju. Film je poznat zbog toga što je privukao pažnju američkog producenta Davida O. Selznicka, koji je 1939. angažirao Bergman da ponovi ulogu u istoimenom hollywoodskom remakeu gdje joj je partner bio Leslie Howard.

## Uloge
* Gösta Ekman – Profesor Holger Brandt
* Inga Tidblad – Margit Brandt
* Ingrid Bergman – Anita Hoffman
* Erik Berglund – Impresario Charles Möller
* Hugo Björne – Thomas Stenborg
* Anders Henrikson – Švedski pomorac
* Hasse Ekman – Åke Brandt (as Hans Ekman)
* Britt Hagman – Ann-Marie Brandt

## Vanjske veze
*
The Story of Louis Pasteur

***The Story of Louis Pasteur*** je američki crno-bijeli biografski film snimljen 1936. u režiji Williama Dieterlea. Naslovni protagonist, koga glumi Paul Muni, je znameniti francuski kemičar Louis Pasteur, koji je u 19. vijeku iznosio tada radikalnu teoriju o tome da mikroorganizmi izazivaju zarazne bolesti. Radnja prikazuje njegove napore da svoju teoriju primijeni u praksi i pronađe cjepivo za bjesnoću, istovremeno suočen s nerazumijevanjem vlasti i neprijateljstvom naučnog establishmenta. Iako je Jack Warner, šef Warnerovog studija, bio skeptičan prema projektu te odobrio relativno skromni budžet, *Pasteur* je postigao ne samo komercijalni uspjeh, nego i pohvale kritike, a Muni je za svoju ulogu dobio Oscar za najboljeg glumca. Taj je uspjeh Warner potakao da sljedeće godine snimi sličan biografski film *[[The Life of Emile Zola]]*, koji će biti još uspješniji.

## Uloge
* Paul Muni ... Louis Pasteur
* Josephine Hutchinson ... Marie Pasteur
* Anita Louise ... Annette Pasteur
* Donald Woods ... Dr. Jean Martel
* Fritz Leiber ... Dr. Charbonnet
* Henry O'Neill ... Dr. Emile Roux
* Porter Hall ... Dr. Rossignol
* Raymond Brown ... Dr. Radisse
* Akim Tamiroff ... Dr. Zaranoff
* Halliwell Hobbes ... Dr. Lister
* Frank Reicher ... Dr. Pfeiffer
* Dickie Moore ... Joseph Meister
* Ruth Robinson ... Mrs. Meister
* Walter Kingsford ... Napoleon III
* Iphigenie Castiglione ... Carica Eugénie
* Herbert Corthell ... Louis Adolphe Thiers, predsjednik Francuske

## Vanjske veze
* 
* 
* ''The Story of Louis Pasteur'' at Virtual History
* The Internet Archive holds a radio adaptation of the film, originally broadcast on November 23, 1936 by Lux Radio Theater.
Nacionalni park Lake Clark

**Lake Clark** (engleski: *Lake Clark National Park and Preserve*) je nacionalni park i rezervat prirode na jugozapadu Aljaske u Sjedinjenim Američkim Državama.

## Geografija
Nacionalni park Lake Clark je prostor surove divljine, jedinstvenih geoloških karakteristika, pun oštrih vrhova, granitnih tornjeva, sa desetak glečera i stotinu vodopada. Unutar parka leže i dva aktivna vulkana, Redoubt i Iliamna, koji su viši od 3000 metara.
Do parka je moguće doći jedino malim avionima.

Park leži na zapadnoj obali Cookova zaljeva jugozapadno od Anchoragea. Sam nacionalni park ima površinu od 10 603 km², a rezervat prirode dodatnih 5708 km².

Najveća atrakcija parka je istoimeno glacijalno jezero Clark dugo 65 km, koje je najveće od 20 sličnih jezera u podnožju masiva Chigmit, gdje se spajaju Aleuti i Aljaska. Jezero je najvažnije mrijestilište crvenih lososa u Sjevernoj Americi.

## Historija
Lake Clark je proglašen nacionalnim spomenikom 1978. godine, nakon čega su mu promjenjene granice 1980. kad je proglašen nacionalnim parkom i rezervatom prirode.

## Flora i fauna
Niži predjeli parka pokriveni su tajgom, odnosno smrekama, brezama i topolama, dok su viši planinski djelovi u zapadnoj unutrašnjosti pokriveni tundrom. Od životinja u parku žive sobovi, aljaške ovce, grizliji (mrki medvjedi), bjeloglavi supovi i sivi sokoli.

## Reference

## Vanjske veze

* Službene starnice parka 
* ''Lake Clark National Park and Preserve'' na portalu Encyclopædia Britannica
Jedini sin (film)

je japanski crno-bijeli snimljen 1936. u režiji Yasujiroa Ozua, poznat kao prvo zvučno ostvarenje u njegovoj filmografiji. Protagonistica, koju tumači Chouko Iida, je udovica iz provincijskog gradića Shinsu koja je prije trinaest godina na nagovor seoskog učitelja pristaje da joj se sin Ryosukea nastavi školovati u Tokiju. Radnja prikazuje kako posjećuje Ryosukea (koga glumi Shinichi Himori) koji radi kao učitelj, ali koji sa svojom skromnom plaćom jedva uzdržava ženu i sina, te predbacuje majci koja ga je poslala u Tokio.

## Izvori

## Vanjske veze
* 
* Senses of cinema article by James Leahy on the film